Document ID: 32000R2801

32000R2801
L 331/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2801/2000 AL CONSILIULUI
din 14 decembrie 2000
de modificare a Regulamentului (CE) nr. 1255/96 de suspendare temporară a drepturilor vamale generale autonome la anumite produse industriale și agricole
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Este în interesul Comunității să suspende, parțial sau total, drepturile vamale generale autonome pentru o serie de produse noi neincluse în lista din anexa la Regulamentul (CE) nr. 1255/96 (1).
(2)
Pentru raționalizarea administrativă și siguranța consumatorilor, în prezentul regulament se includ produsele de pescuit.
(3)
Pentru ușurința înțelegerii, având în vedere numărul mare de modificări ce intră în vigoare de la 1 ianuarie 2001, anexa la Regulamentul (CE) nr. 1255/96 se înlocuiește cu o variantă complet nouă,
ADOPTĂ PREZENTUL REGULAMENT:
Articolul 1
Regulamentul (CE) nr. 1255/96 se modifică după cum urmează:
1.
în titlu și în cea de-a patra expunere de motive, cuvintele „produse industriale și agricole” se înlocuiesc prin „produse industriale, agricole și de pescuit”;
2.
anexa se înlocuiește prin anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 decembrie 2000.

Labels: 3
1
15
6